Na osnovu člana 92. stav (3) tačke i) Zakona o javnim nabavkama („Službeni glasnik BiH“, br. 39/14 i 59/22) i člana 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), uz prethodnu saglasnost Odbora Agencije za javne nabavke Bosne i Hercegovine, Vijeće ministara Bosne i Hercegovine, na 9. sjednici održanoj 12.04.2023.godine, donijelo je

**PRAVILNIK**

**O IZMJENAMA I DOPUNAMA PRAVILNIKA O OBUCI SLUŽBENIKA ZA JAVNE NABAVKE**

**Član 1.**

U Pravilniku o obuci službenika za javne nabavke („Službeni glasnik BiH“, broj 8/18) u članu 4. iza stava (1) dodaje se novi stav (2) koji glasi:

„(2) Ugovorni organ je dužan omogućiti svom zaposleniku pohađanje obuke za službenika za javne nabavke, koju organizuje i održava Agencija.“

Ispred teksta u dosadašnjem prvom stavu člana 4. se dodaje oznaka „(1)“.

**Član 2.**

U članu 5. stav (3) riječi: „svojoj veb stranici“ zamjenjuju se riječima: „ Informacionom sistemu za upravljanje obukama (u daljem tekstu: TMIS)“.

Dosadašnji stav (5) se briše.

**Član 3.**

U članu 7. stav (2) iza broja „30“ znak interpunkcije „tačka“ se briše i dodaju se riječi: „ako se radi o obuci u učionici odnosno 25 ako se obuka održava putem vebinara“.

**Član 4.**

U članu 8. stav (3) riječi: „svojoj veb stranci“ zamjenjuju se riječima: „TMIS“.

U stavu (4) riječi: „75% nastavnih sati od predviđenog vremena za obuku“ zamjeniti riječima: „25 nastavnih sati“.

**Član 5.**

 Ovaj Pravilnik stupa na snagu osmoga dana od dana objavljivanja u ,,Službenom glasniku BiH“.

VM broj 87/23 Predsjedavajuća

12. aprila 2023. godine Vijeća ministara BiH

 Sarajevo Borjana Krišto, s.r.